recursal/SuperWikiNEXT-32B huggingface dataset:
Χάρτης του κόλπου Κβάρνερ. Διακρίνονται οι νήσοι: Κρκ, Τσρες, Λόσινι, Παγκ, Ραμπ, Μόλατ, Ούνιγε, Σίλμπα, Πρέμουντα, Ιστ, Όλιμπ, Ίλοβικ. 
Ο **Κόλπος Κβάρνερ** (*κροατικά: Kvarnerski zaljev‎‎*, *ιταλικά: Golfo del Quarnaro‎‎* *ή Carnaro*, *λατινικά: Sinus Flanaticus‎‎* ή *Liburnicus sinus*), είναι κόλπος στη βόρεια Αδριατική Θάλασσα, που βρίσκεται μεταξύ της χερσονήσου της Ίστριας και της βόρειας κροατικής χερσονήσου. Ο κόλπος είναι μέρος των εσωτερικών υδάτων της Κροατίας.

Τα μεγαλύτερα νησιά εντός του Κβάρνερ είναι το Τσρες, το Κρκ, το Παγκ, το Ραμπ και το Λόσινι. Ένα τμήμα του κόλπου, που βρίσκεται μεταξύ Κρες, Κρκ, Ραμπ και Παγκ ονομάζεται επίσης *Kvarnerić* (κυριολεκτικά "μικρός Κβάρνερ") ή στα ιταλικά: Golfo del Quarnerolo‎‎, ή και Carnerolo, και το τμήμα ανατολικά του Κρκ και του Ραμπ ονομάζεται Κανάλι Σένι.

Ο κόλπος είναι αξιοσημείωτος για το βάθος του (πάνω από 100 μέτρα), το οποίο επιτρέπει στην πόλη της Ριέκα στο βορειότερο σημείο της να έχει ένα θαλάσσιο λιμάνι που μπορεί να φιλοξενήσει πλοία. Capesize.

Στο κόλπο υπάρχουν επίσης πολλές παραλίες και τουριστικές τοποθεσίες λόγω των όμορφων νερών και του ζεστού κλίματος.

Παραλία με θέα τον Κόλπο Κβάρνερ στην Κροατία.

Δείτε Επίσης
------------

* Κροατία
* Ίστρια

Παραπομπές
----------

1. ↑  «Kvarner». *www.find-croatia.com*. Ανακτήθηκε στις 16 Ιουνίου 2022.
2. ↑  «Kvarner, a gulf filled with islands». Itinari. 24 Ιουλίου 2018. Ανακτήθηκε στις 13 Σεπτεμβρίου 2021.
3. ↑  «Kvarner (Kvarnerski zaljev) - Istrapedia». *www.istrapedia.hr*. Ανακτήθηκε στις 16 Ιουνίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Bay of Kvarner στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 105144647647864153402
* LCCN: sh91005243

 |

 |
Οι γεωλογικές περιφέρειες της Γης
Οι κρατώνες της Αφρικής και της Νότιας Αμερικής κατά την τριαδική περίοδο όταν οι δύο ήπειροι ήταν ενωμένες 
Ο **κρατώνας** (Αγγλικά: craton) είναι ένα αρχαίο και συμπαγές τμήμα της ηπειρωτικής λιθόσφαιρας που αποτελείται από τα δύο ανώτερα στρώματα της Γης τον γεωφλοιό και την ασθενόσφαιρα. Οι κρατώνες βρίσκονται στον πυρήνα των τεκτονικών πλακών και συνήθως είναι τα αρχαιότερα τμήματα που έχουν επιβιώσει από τις γεωλογικές διεργασίες. Ωστόσο σε κάποιες περιπτώσεις μπορούν να δημιουργηθούν καινούργιοι όταν υπάρξει ρήξη των ήδη υπάρχοντων κρατώνων και δημιουργία περιθωρίων ανάμεσά τους. Οι κρατώνες αποτελούνται από αρχαία κρυσταλλικά πετρώματα στη βάση τους τα οποία έχουν καλυφθεί από μια παχιά κρούστα από νεότερα ιζηματογενή πετρώματα. Οι κρατώνες έχουν βαθιές ρίζες οι οποίες εκτείνονται για μερικά εκατοντάδες χιλιόμετρα μέσα στον μανδύα. Ο όρος κρατώνας χρησιμοποιείται για να ξεχωρίσει τα συμπαγή μόνιμα τμήματα του φλοιού από τα ασταθή .

Δείτε επίσης
------------

* Κρατώνας του Καλαχάρι

Παραπομπές
----------

1. ↑  «Definition of craton in North American English». *Oxford Dictionaries*. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 28 Μαρτίου 2015.
2. ↑  «"The Dynamic Earth @ National Museum of Natural History"». *Smithsonian National Museum of Natural History*. Αρχειοθετήθηκε από το πρωτότυπο στις 6 Μαρτίου 2005. Ανακτήθηκε στις 5 Φεβρουαρίου 2024.
3. ↑  Jackson, Julia A. επιμ. (1997). «craton». *Glossary of geology* (Fourth έκδοση). Alexandria, Virginia: American Geological Institute. ISBN 0922152349.

Εξωτερικοί σύνδεσμοι
--------------------

* Πολυμέσα σχετικά με το θέμα  Cratons στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85033780
* GND: 4165536-9

 |

 |
Ο **Νταρίο Μπριθουέλα Αριέτα** (ισπανικά: Darío Brizuela Arrieta, 8 Νοεμβρίου 1994) είναι Ισπανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τη Μπαρτσελόνα. Είναι διεθνής με την Εθνική Ισπανίας ανδρών.

Σταδιοδρομία σε συλλόγους
-------------------------

Ο Μπριθουέλα ξεκίνησε την καλαθοσφαίριση στις ακαδημίες νέων της Εάσο. Το 2011, υπέγραψε στην ΚΜ Εστουδιάντες, όπου έπαιξε στην ομάδα νέων και έπαιξε επίσης σε 13 αγώνες με την αναπτυξιακή ομάδα στην 4η Κατηγορία Ισπανίας.

Ο Μπριθουέλα έκανε το ντεμπούτο του στο Πρωτάθλημα Ισπανίας στην 32η αγωνιστική της σεζόν 2012–13, όπου η ομάδα του έχασε με 93–82 από τη Ρεάλ Μαδρίτης.

Τον Αύγουστο του 2014, δόθηκε με δανεισμό στην ΚΜ Πένιας Ουέσκα, της Λίγα Εσπανιόλα ντε Μπαλονθέστο. Μετά τη σεζόν 2014–15, ο δανεισμός του ολοκληρώθηκε και επέστρεψε στην Εστουδιάντες.

Στις 13 Ιουλίου 2023, υπέγραψε συμβόλαιο με την Μπαρτσελόνα.

Εθνική ομάδα
------------

Ο Μπριθουέλα αγωνίστηκε με τις «μικρές» εθνικές Ισπανίας, όπου κέρδισε το αργυρό μετάλλιο στο Ευρωπαϊκό Πρωτάθλημα Κ20 του 2014 και επίσης συμμετείχε στο Ευρωπαϊκό Πρωτάθλημα Κ16 του 2010 και στο Παγκόσμιο Κύπελλο Κ19 του 2013.

Το επίσημο ντεμπούτο του με την Εθνική Ισπανίας ανδρών πραγματοποιήθηκε την 1η Ιουλίου 2018 εναντίον της Λευκορωσίας, για τα προκριματικά του Παγκοσμίου Κυπέλλου του 2019.

Το Σεπτέμβριο του 2022, συμμετείχε με την Ισπανία στο Ευρωμπάσκετ 2022, στο οποίο η ομάδα κατέκτησε το χρυσό μετάλλιο, αφού νίκησε στον τελικό στην Mercedes-Benz Arena του Βερολίνου τη Γαλλία με 88-76. Επίσης, συμμετείχε στο Παγκόσμιο Κύπελλο του 2023.

Διακρίσεις
----------

### Εθνικές Ισπανίας

* Ευρωμπάσκετ: 01 ! Χρυσό 2022
* Ευρωπαϊκό Πρωτάθλημα Κ20: 02 ! Αργυρό 2014

Εξωτερικοί σύνδεσμοι
--------------------

* Προφίλ στο ACB.com
* Προφίλ στο FEB.es
* Προφίλ στο seleccionbalencesto.es
* Προφίλ στο fibaeurope.com
* Προφίλ στο clubestudiantes.com

Παραπομπές
----------

1. ↑  *RealGM*. 27693. Ανακτήθηκε στις 4  Απριλίου 2022.
2. ↑  «ACB | Real Madrid-Estudiantes boxscore». *acb.com*. Ανακτήθηκε στις 8 Αυγούστου 2018.
3. ↑  El CB Peñas Huesca recibe la cesión de Darío Brizuela FEB.es
4. ↑  «Barcellona officially signs Dario Brizuela» (στα Αγγλικά). Sportando. 13 Ιουλίου 2023. Ανακτήθηκε στις 14 Ιουλίου 2023.
5. ↑  «Ισπανία - Γαλλία 88-76: Δυναστεία! (vids) | Gazzetta». *www.gazzetta.gr*. Ανακτήθηκε στις 18 Σεπτεμβρίου 2022.
6. ↑  «Dario BRIZUELA at the FIBA Basketball World Cup 2023 - FIBA.basketball». *fiba.basketball*.

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ισπανίας - Ευρωπαϊκό Πρωτάθλημα Ανδρών FIBA 2022 -  1η θέση |
| --- |
|  |
| 000 | 
* 2 Μπράουν
* 4 Πραντίγια
* 5 Φερνάντεθ Ρ. (αρχ.)
* 6 Λόπεθ-Αροστέγκι
* 7 Φερνάντεθ Χ.
* 8 Μπριθουέλα
* 9 Ντίαθ
* 11 Σάιθ
* 14 Ερνανγκόμεθ Γ.
* 16 Γκαρούμπα
* 41 Ερνανγκόμεθ Χ.
* 44 Πάρα
* Προπ: Σκαριόλο
 |  |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
* Πύλη:Ισπανία
 |

 |
Ο **Κώστας Ποζαπαλίδης** (γεννημένος στις 24η Αυγούστου 1966, στην Ιστιαία Εύβοιας) είναι Έλληνας παλαίμαχος ποδοσφαιριστής και νυν προπονητής ποδοσφαίρου.

Ποδοσφαιρική καριέρα
--------------------

Ο Ποζαπαλίδης ξεκίνησε να αγωνίζεται το 1981 σε ηλικία 15 ετών στον **Απολλώνιο Ιστιαίας Ευβοίας**, όπου αγωνιζόταν και ο αδελφός του Σάββας. 

Το 1985 μεταγράφηκε στον Απόλλωνα Σμύρνης, όπου αγωνίστηκε επί μια δεκαετία. Αν και δεξιοπόδαρος, καθιερώθηκε από τον Τόζα Βεσελίνοβιτς σαν αριστερό μπακ, ενώ αγωνίστηκε κάποιες φορές και σας κεντρικός αμυντικός ενώ σκόραρε και 2 τέρματα. 

Το 1995 ανηφόρισε στη Θεσσαλονίκη για λογαριασμό του Άρη Θεσσαλονίκης. Με τη φανέλα του Άρη κατέγραψε συνολικά 59 συμμετοχές, (50 στο πρωτάθλημα της Super League και 9 για το Κύπελλο Ελλάδας) χωρίς να σημειώσει κάποιο τέρμα. Πραγματοποίησε δε το ντεμπούτο του με την κίτρινη φανέλα στις 27 Αυγούστου 1995, στον εκτός έδρας αγώνα της ομάδας του, στο Καυτανζόγλειο, εναντίον του Ηρακλή. 

Τη σεζόν 1997-98 επέστρεψε στην Αθήνα για λογαριασμό του Ακράτητου, όπου και έκλεισε την αθλητική του καριέρα.

Αφού κρέμασε τα ποδοσφαιρικά του παπούτσια, υπήρξε τεχνικός διευθυντής του ποδοσφαιρικού τμήματος του Απόλλωνα Σμύρνης , ενώ ασχολήθηκε και με την προπονητική, διατελώντας πρώτος προπονητής σε διάφορες ομάδες των τοπικών κατηγοριών, όπως στις Βρασιές ομάδα Δ εθνικής, κατά την αγωνιστική περίοδο 2010-11. , **Απόλλων Αθηνών-Δάφνη**  και **Ατρόμητο Χαλανδρίου**.

Εθνικές ομάδες
--------------

Ο Ποζαπαλίδης είναι ένας από τους λιγοστούς ποδοσφαιριστές που έχουν αγωνιστεί σε όλες τις εθνικές ομάδες, παίδων, νέων, ελπίδων, ανδρών καθώς και στη μεσογειακή ομάδα (1987). Ειδικότερα στην Εθνική Ελλάδας έχει αγωνιστεί μια μόνο φορά, στις 29 Ιανουαρίου 1992, στο διεθνή φιλικό αγώνα Εθνική Αλβανίας-Ελλάδα. 
Το 2006 αγωνίστηκε και στην Εθνική ομάδα Beach Soccer.

Παραπομπές
----------

1. ↑  Ανασκόπηση 2021-2022: Απόλλων Σμύρνης
2. ↑  Κώστας Ποζαπαλίδης: Η υποψηφιότητα μου στις προσεχείς Δημοτικές Εκλογές με τη Δημοτική Παράταξη Νέα Πορεία, έρχεται σε μία δύσκολη περίοδο για τον τόπο
3. ↑  Απόλλων Αθ-Ολυμπιακός 2-2
4. ↑  Απόλλων Αθ-Πανιώνιος 3-2
5. ↑  Ηρακλής- Άρης 3-2
6. ↑  Το ποδοσφαιρικό σχολείο του ΓΣ Απόλλωνα Σμύρνης
7. ↑  Ο Ποζαπαλίδης προπονητής στις Βρασιές
8. ↑  Με Κώστα Ποζαπαλίδη ο Απόλλων Αθηνών-Δάφνη
9. ↑  Παραιτήθηκε ο Ποζαπαλίδης
10. ↑  Αλβανία-Ελλάδα 1-0
11. ↑  Κώστας Ποζαπαλίδης

Εξωτερικές Πηγές
----------------

* Προφίλ Κ. Ποζαπαλίδη στο transfermarkt.com
* Προφίλ Κ. Ποζαπαλίδη στο eu-football.info
Ο **Έντουαρντ Λογουάσα**  (*Edward Ngoyayi Lowassa*, 26 Αυγούστου 1953 - 10 Φεβρουαρίου 2024) ήταν ο πρωθυπουργός της Τανζανίας από το 2005 μέχρι το Φεβρουάριο του 2008, οπότε και εξωθήθηκε σε παραίτηση. Είναι ο πρώτος πρωθυπουργός της αφρικανικής χώρας στην ιστορία της που παραιτήθηκε εξαιτίας σκανδάλου πλαστογραφίας.

Βιογραφία
---------

Γεννήθηκε το 1953. Σπούδασε Θεατρικές Τέχνες στο Πανεπιστήμιο του Νταρ ες Σαλάμ και στη συνέχεια έλαβε Πτυχίο Μάστερς από το Πανεπιστήμιο του Μπαθ, στο Ηνωμένο Βασίλειο.

Πολιτική πορεία
---------------

Από το 1988 μέχρι την παραίτησή του από Πρωθυπουργός υπηρέτησε σε διάφορα αξιώματα, όπως Υπουργός Προεδρίας και Υπουργός αρμόδιος για θέματα κτηνοτροφίας και υδάτινων πόρων. Εξελέγη για πρώτη φορά βουλευτής το 1990. Ανέλαβε Πρωθυπουργός στις 30 Δεκεμβρίου 2005.

### Παραίτηση

Στις 8 Φεβρουαρίου του 2008 ο Λογουάσα υπέβαλε την παραίτησή του στον Πρόεδρο έπειτα από εμπλοκή του σε σκάνδαλο απάτης. Συγκεκριμένα, το όνομά του αναφέρθηκε σε έκθεση Κοινοβουλευτικής Επιτροπής που ερευνά την εργολαβία που δόθηκε από την αμερικανική εταιρεία Richmond Development Company LLC του Τέξας προς την Εταιρεία Παροχής Ηλεκτρικού Ρεύματος TANESCO). Σύμφωνα με την έκθεση, ο Λογουάσα είχε παραβεί τους κανονισμούς και χρησιμοποίησε τό αξίωμά του για να ευνοήσει την αμερικανική εταιρεία, η οποία επιπρόσθετα βρέθηκε ότι είχε πλαστά έγγραφα.

### Προεδρικές εκλογές 2015

Στις προεδρικές εκλογές του 2015 δεν ήταν υποψήφιος με το CCM όπως αναμενόταν, με αποτέλεσμα να αποχωρήσει από το κόμμα και να προσχωρήσει στο αντιπολιτευόμενο Chadema. Στις 4 Αυγούστου 2015 διορίστηκε ως υποψήφιος για τις προεδρικές εκλογές, επικεφαλής ενός συνασπισμού αποτελούμενου από 4 κόμματα, μεταξύ των οποίων και του Chadema. Ο Λογουάσα ήρθε 2ος στις εκλογές, με ποσοστό 39,97% και νικητή τον Τζον Μαγκουφούλι, υποψήφιο του CCM, ο οποίος απέσπασε το 58,46% των ψήφων.

Θάνατος
-------

Απεβίωσε στο Τζακάγια Κικουέτε Καρδιολογικό Ινστιτούτο (JKCI) στο Νταρ ες Σαλάμ μετά από μακρά ασθένεια, σε ηλικία 70 ετών στις 10 Φεβρουαρίου 2024. Ο αντιπρόεδρος Φίλιπ Μπάγκο ανακοίνωσε τον θάνατο του Λογουάσα ζωντανά στην εθνική τηλεόραση.

Παραπομπές
----------

1. ↑  
"Lowassa new PM", *Guardian* (IPP Media), 30 Δεκεμβρίου 2005.
2. ↑  "Tanzanian opposition pick ex-prime minister for presidential race", AFP, 4-8-2015.
3. ↑  «Tanzania's former Prime Minister Edward Lowassa dies at 70». *The Citizen* (στα Αγγλικά). 10 Φεβρουαρίου 2024. Ανακτήθηκε στις 10 Φεβρουαρίου 2024.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έντουαρντ Λογουάσα** |

* Φωτογραφίες

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 116145003287861300203
* LCCN: n2015239487
* GND: 1153852993

 |

 |
Ο **Ουλφ Έρικσον** (Ulf "Uffe" Eriksson), γεννήθηκε στις 21 Φεβρουαρίου 1958 στην Ουψάλα της Σουηδίας και είναι Σουηδός διεθνής πρώην ποδοσφαιριστής, ο οποίος αγωνίστηκε κυρίως στη  Χάμαρμπυ και τον Άρη Θεσσαλονίκης.

Ποδοσφαιρική καριέρα
--------------------

Ως ποδοσφαιριστής πραγματοποίησε το ποδοσφαιρικό του ντεμπούτο στην ερασιτεχνική ΙΦ Βέστα της Ουψάλας τη σεζόν 1977-78 και επόμενη χρονιά πήρε μεταγραφή για την **Ένκοπινγκς**. Το ταλέντο του προσέλκυσε τα βλέμματα των μεγάλων ομάδων της χώρας και το 1979 πήρε μεταγραφή για τη Χάμαρμπυ της Στοκχόλμης. Αγωνίστηκε επί τέσσερις συνεχόμενες σεζόν με τα χρώματα της ομάδας και κατέκτησε δυο φορές το πρωτάθλημα της χώρας. Το καλοκαίρι του 1983, ο Έρικσον, μετακόμισε στην Ελλάδα για λογαριασμό του Άρη Θεσσαλονίκης. Η μεταγραφή του προκάλεσε ιδιαίτερη αίσθηση καθώς επρόκειτο για έναν πολύ γνωστό, εν ενεργεία, διεθνή ποδοσφαιριστή, εξ’ ού και το υψηλό για την εποχή τίμημα της μεταγραφής (17.000.000 δραχμές). Στην ομάδα της Θεσσαλονίκης αγωνίστηκε με απόλυτη επιτυχία για δύο σεζόν, καταγράφοντας 58 συνολικά εμφανίσεις (50 για το Πρωτάθλημα και 8 για το Κύπελλο Ελλάδος]. Παρά το γεγονός πως αγωνιζόταν κυρίως στον άξονα, βρήκε δίχτυα εννέα φορές, με το τέρμα που χάρισε τη νίκη με 1-0 απέναντι στον Ολυμπιακό τον Νοέμβριο του 1983 να ξεχωρίζει, αφού αποτελεί το τελευταίο «διπλό» του Άρη στο Γεώργιος Καραϊσκάκης μέχρι και σήμερα, αφού οι αναμετρήσεις του 1987 και του 2002 που επικράτησε ξανά εκτός έδρας, έλαβαν χώρο στο ΟΑΚΑ. Επίσης σημείωσε και 2 γκολ για το θεσμό του Κυπέλλου Ελλάδος. Επίσης κατά την πρώτη χρονιά της θητείας του στον Άρη, αναδείχθηκε δεύτερος σκόρερ της ομάδας με 7 τέρματα, πίσω μόνο από τον θρυλικό ηγέτη και σκόρερ της ομάδας, τον Ντίνο Κούη. Το 1985 επέστρεψε στην πατρίδα του και αγωνίστηκε διαδοχικά στις Χάμαρμπυ και Ένκοπινγκς προτού κλείσει την καριέρα του στην ερασιτεχνική Χούντιγκε ΙΦ.

Εθνική Σουηδίας
---------------

Μεταξύ 1979 και 1988, ο Έρικσον εκπροσώπησε τη Σουηδία πραγματοποιώντας τριάντα τέσσερις εμφανίσεις, σημειώνοντας 3 γκολ με τη φανέλα της Εθνικής Σουηδίας. Πραγματοποίησε το ντεμπούτο του στις 17 Νοεμβρίου 1979 σε έναν φιλικό αγώνα εναντίον της Σιγκαπούρης ενώ η τελευταία του διεθνή συμμετοχή ήταν μια άλλη φιλική αναμέτρηση, στις 15 Ιανουαρίου 1988 εναντίον της Φιλανδίας.

Εξωτερικές πηγές
----------------

* Ο Ουλφ Έρικσον στο National-Football-Teams.com
* Ο Ουλφ Έρικσον στο transfermarkt.com

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Ο **Κρατύλος** ήταν αρχαίος Αθηναίος φιλόσοφος του ύστερου 5ου π.Χ. αιώνα, ο οποίος είναι περισσότερο γνωστός για την παρουσία του στον ομώνυμο πλατωνικό διάλογο. Λίγα πράγματα είναι γνωστά για τον Κρατύλο ή τον μέντορά του, Ηράκλειτο.

Σύμφωνα με τον πλατωνικό διάλογο στο 402a κατά τη σελιδαρίθμηση του Ερρίκου Στέφανου, ο Ηράκλειτος διακήρυξε ότι δεν είναι δυνατό να μπει κάποιος δυο φορές στο ίδιο ρυάκι («δὶς ἐς τὸν αὐτὸν ποταμὸν οὐκ ἂν ἐμβαίης»). Κατά τον Αριστοτέλη (*Μετά τα φυσικά*, 4.5 1010a10-15), ο μαθητής του Ηράκλειτου, Κρατύλος, προχώρησε ένα βήμα παραπέρα ισχυριζόμενος ότι δεν μπορεί να γίνει ούτε μία φορά. Τέτοιος ήταν ο εξαντλητικός σκεπτικισμός του.

Εάν ο κόσμος ήταν σε συνεχή ροή όπου τα ρυάκια μπορούν να αλλάζουν συνεχώς, τότε εξίσου μπορούσαν και οι λέξεις. Έτσι, ο Κρατύλος βρήκε αδύνατη την επικοινωνία. Ως αποτέλεσμα αυτού που συνειδητοποίησε, ο Κρατύλος αποκήρυξε τη δύναμη του λόγου και περιόρισε την επικοινωνία του στο κούνημα του δαχτύλου του.

Η ελάχιστα γνωστή φιλοσοφία του κρατυλισμού βασίζεται σε επανασυνθέμενες διδασκαλίες, που οφείλουν τα περισσότερα στην συμπερίληψη του Κρατύλου και του Ηράκλειτου στους πλατωνικούς διαλόγους.

Εξωτερικοί σύνδεσμοι
--------------------

* What Was Cratylus Trying to Say?

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 47152640
* **AA**: 85099
* GND: 102385955

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προσωκρατικοί φιλόσοφοι ανά σχολή σκέψης |
| --- |
|  |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| Μιλήτου | Πυθαγόρεια | Εφέσου(D/R) | Ελεατική | Πλουραλισμός | Ατομισμός | Σοφιστικισμός | Άλλοι |
|  |
| 
* Θαλής
* Αναξίμανδρος
* Αναξιμένης

 | 
* Πυθαγόρας
* Αλκμαίων
* Ίππασος
* Φιλόλαος
* Αρχύτας

 | 
* Ηράκλειτος
* Κρατύλος

 | 
* Ξενοφάνης
* Παρμενίδης
* Ζήνων ο Ελεάτης
* Μέλισσος

 | 
* Αναξαγόρας
* Αρχέλαος
* Εμπεδοκλής

 | 
* Λεύκιππος
* Δημόκριτος

 | 
* Πρωταγόρας
* Γοργίας
* Πρόδικος
* Ιππίας

 | 
* Φερεκύδης
* Ίππων
* Διογένης ο Απολλωνιάτης

 |

 |

 |
Το **WordPerfect (WP)** είναι εφαρμογή επεξεργασίας κειμένου, η οποία ανήκει πλέον στην Corel, με μακρά ιστορία σε πολλές πλατφόρμες προσωπικών υπολογιστών. Στο απόγειο της δημοτικότητάς της, τη δεκαετία του 1980 και στις αρχές της δεκαετίας του 1990, η εφαρμογή ήταν κυρίαρχη στους επεξεργαστές κειμένου, εκτοπίζοντας τον προηγούμενο ηγέτη της αγοράς, WordStar.

Αναπτύχθηκε αρχικά στο πλαίσιο σύμβασης με το Πανεπιστήμιο Brigham Young για χρήση σε μίνι υπολογιστή της Data General στα τέλη της δεκαετίας του 1970. Οι δημιουργοί διατήρησαν τα δικαιώματα του προγράμματος, σχηματίζοντας το 1979 την **Satellite Software International** (SSI) με έδρα τη Γιούτα για να το πωλήσουν. Το πρόγραμμα κυκλοφόρησε για πρώτη φορά στην αγορά με την ονομασία SSI\*WP τον Μάρτιο του 1980. Στη συνέχεια, μεταφέρθηκε στο λειτουργικό σύστημα MS-DOS το 1982, οπότε και χρησιμοποιήθηκε το όνομα WordPerfect, και γρήγορα ακολούθησαν αρκετές σημαντικά ενημερωμένες εκδόσεις. Ο κατάλογος των δυνατοτήτων της εφαρμογής ήταν σημαντικά πιο προηγμένος από τον κύριο ανταγωνιστή της WordStar, καθιερωμένου προγράμματος που βασιζόταν στο λειτουργικό σύστημα CP/M και δεν κατάφερε να μεταβεί με επιτυχία στο MS-DOS, το οποίο αντικατέστησε το CP/M, αν και κυκλοφόρησε το, επίσης επιτυχημένο, WordStar2000. Η Satellite Software International άλλαξε την επωνυμία της σε **WordPerfect Corporation** το 1985.

Παραπομπές
----------

1. ↑  «Barry MacDonnell's Toolbox for WordPerfect for Windows - What's new and different in recent WordPerfect versions». Αρχειοθετήθηκε από το πρωτότυπο στις 23 Ιανουάριος 2022.
2. ↑  Brinkley, Joel (2000-09-21). «STATE OF THE ART; It's a Word World, Or Is It?» (στα αγγλικά). *The New York Times*. ISSN 0362-4331.. Ανακτήθηκε στις 2021-10-31.
3. ↑  «WordPerfect Word Processor». *www.computernostalgia.net*. Αρχειοθετήθηκε από το πρωτότυπο στις 17 Σεπτεμβρίου 2021. Ανακτήθηκε στις 31 Οκτωβρίου 2021.
4. 1 2  «WPDOS - A Chronology of Versions». *www.columbia.edu*. Ανακτήθηκε στις 31 Οκτωβρίου 2021.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 177847518
* LCCN: n86111225
* GND: 4138206-7
* BIBSYS: 90518906
* NKC: ph153492

 |

 |
Περιοχές που επηρεάζει το ρήγμα.
Το **ρήγμα της Δυτικής Ανατολίας** είναι μια σεισμική περιοχή στα δυτικά της Ανατολίας, που εκτείνεται από τα ανατολικά προς τα δυτικά και αποτελείται από πολλά ρήγματα που παρατάσσονται από βορρά προς νότο.
Δύο είναι οι κύριες αιτίες των σεισμών στην Τουρκία. Το πρώτο είναι η διεύρυνση της μεσοωκεάνιας κορυφογραμμής στο μέσο του Ατλαντικού Ωκεανού. Αυτή η επέκταση μετακινεί την αφρικανική πλάκα σε βορειοανατολική κατεύθυνση. Η Αφρική συγκρούεται με την πλάκα της Ανατολίας κάτω από τη Μεσόγειο και υποχωρεί κάτω από αυτήν. Η δεύτερη κύρια αιτία της σεισμικότητας της Ανατολίας είναι ο πυθμένας του ωκεανού που απλώνεται στη μέση της Ερυθράς Θάλασσας. Αυτή η κίνηση μετακινεί την Αραβική πλάκα προς τη βόρεια κατεύθυνση και προκαλεί έντονη σεισμικότητα στο ρήγμα της Ανατολικής Ανατολίας . Ο ωκεάνιος φλοιός στο βόρειο άκρο της Αφρικανικής πλάκας υποχωρεί και βυθίζεται κάτω από την Ανατολία και το Αιγαίο σε αυτή τη συμπίεση. Κατά τη διάρκεια αυτής της κατάδυσης, ασκεί μια δύναμη έλξης στη Δυτική Ανατολία. Η πλάκα της Ανατολίας, η οποία ωθείται προς τα δυτικά κατά μήκος του ρήγματος της Βόρειας Ανατολίας από την πίεση της αραβικής πλάκας, προκαλεί συμπίεση στα δυτικά. 15 ετησίως στην κατεύθυνση ΝΔ-ΒΑ στη Δυτική Ανατολία. mm/έτος εμφανίζεται επέκταση . Αυτό το γεγονός προκαλεί σεισμούς και σχηματισμό γκράμπεν .

Ρήγματα Δυτικής Ανατολίας
-------------------------

Υπάρχουν τα ακόλουθα ρήγματα στη Δυτική Ανατολία  :

* 1. Ρήγμα Φετίγιε-Μπουρντούρ
* 2. Γκόκοβα Γκράμπεν
* 3. Ρήγμα της Κνίδου (Κιουμάλι, Γιακόι).
* 4. Γκράμπεν του πομού Μαίανδρου
* 5. Ρήγμα Γιαβάνσου
* 6. Ρήγμα του Κάυστρου
* 7. Γκράμπεν του Γκεντίζ
* 8. Γκράμπεν του Σιμάβ
* 9. Ρήγμα Εσκισεχίρ

Μεγάλοι σεισμοί του ρήγματος
----------------------------

| Ονομα | Μέγεθος |
| --- | --- |
| 1653 1653 Σεισμός Ανατολικής Σμύρνης | 7.5 |
| 1688 1688 Σεισμός της Σμύρνης | 7.0 |
| 1914 Ο σεισμός του 1914 Αφιόν-Μπολβαντίν | 7.0 |
| 1914 Σεισμός Μπουρντούρ | 6.9 |
| 1928 Σεισμός της Σμύρνης | 6.5 |
| 1939 Ντικιλί, Σεισμός Σμύρνης | 6.6 |
| 1953 Σώκια, Σεισμός του Αϊδινίου | 6.8 |
| 1957 Φετίγιε, Σεισμός της Μούγλα | 7.1 |
| 1969 Αλεσεχίρ, Σεισμός της Μανίσα | 6.5 |
| 1970 Σεισμός του Γκεντίζ | 7.2 |
| 1995 Δηνάριο, σεισμός της Αφιόν | 6.1 |
| 2002 Σουλτανντάγκι, Σεισμός της Αφιόν | 6.5 |
| 2011 Σιμάβ, Σεισμός της Κιουτάχειας | 6.8 |
| 2014 Σεισμός του 2014 στο Αιγαίο | 6.9 |
| 2020 Σεισμός του 2020 στο Αιγαίο | 6.9 |
| 2022 Σεισμός στη Μπούκα (2022) | 4.9 |

Παραπομπές
----------

1. ↑  «TÜRKİYE'DE DEPREMSELLİK» (PDF). deivil.comu.edu.tr. Αρχειοθετήθηκε από το πρωτότυπο (PDF) στις 7 Δεκεμβρίου 2012. Ανακτήθηκε στις 10 Απριλίου 2015.
2. 1 2  «BATI ANADOLUNUN NEOTEKTONİĞİ» (PDF). *BATI ANADOLU'DAKİ ÖNEMLİ FAY ZONLARI VE DEPREMSELLİĞE ETKİLERİ*. somamyo.cbu.edu.tr. Αρχειοθετήθηκε από το πρωτότυπο (PDF) στις 15 Απριλίου 2015. Ανακτήθηκε στις 10 Απριλίου 2015.
Το **κλειδί αρχειοθέτησης πόρων**  (ARK) είναι μια URL διεύθυνση πολλαπλών χρήσεων, που λειτουργεί ως μόνιμο αναγνωριστικό για αντικείμενα πληροφοριών οποιουδήποτε τύπου. Χρησιμοποιείται ευρέως από βιβλιοθήκες, κέντρα δεδομένων, αρχεία, μουσεία, εκδότες και κυβερνητικές υπηρεσίες για να παρέχει αξιόπιστες αναφορές σε επιστημονικά και πολιτιστικά αντικείμενα. Το 2019 καταχωρίστηκε ως Uniform Resource Identifier (URI).

Σύμφωνα με τον ιστότοπο ARK Alliance «*oι τελικοί χρήστες, ειδικά οι ερευνητές, βασίζονται στο ARK για μακροπρόθεσμη πρόσβαση στο παγκόσμιο επιστημονικό και πολιτιστικό αρχείο. Από το 2001 περίπου 8,2 δισεκατομμύρια ARK έχουν δημιουργηθεί από περισσότερους από 780 οργανισμούς*»

Παραπομπές-σημειώσεις
---------------------

1. ↑  «Uniform Resource Identifier (URI) Schemes».
2. ↑  «Ark Alliance». Ανακτήθηκε στις 28 Ιουλίου 2021.

Εξωτερικοί σύνδεσμοι
--------------------

* ARK (Archival Resource Key), ARK Alliance
* Towards Electronic Persistence Using ARK Identifiers
* The ARK Identifier Scheme, Internet Engineering Task Force
* The "ark" URI scheme (specification of ARK as URI).
* Name-to-Thing Resolver
* Noid (Nice Opaque Identifiers) open source software
* EZID identifier manager
Ο Έντσαρτ Β΄ κόμης της ανατολικής Φρισίας, πατέρας της Άννας των Σίρκσενα.
Η **Άννα**, γερμ. Anne von Ostfriesland (26 Ιουνίου 1562 - 21 Απριλίου 1621) από τον Οίκο των Σίρκσενα ήταν κόρη του κόμη της Ανατολικής Φρισίας και με τους γάμους της έγινε πρώτα εκλέκτορας του Παλατινάτου, έπειτα μαργραβίνα του Μπάντεν-Ντούρλαχ και μετά δούκισσα της Σαξονίας-Λάουενμπουργκ.

Βιογραφία
---------

Ήταν η δεύτερη κόρη του Έντσαρντ Β΄, κόμη της Ανατολικής Φρισίας και της Αικατερίνης των Βάσα, κόρης του Γουσταύου Α΄ της Σουηδίας. 

Απεβίωσε 59 ετών και τάφηκε στην εκκλησία του Αγ. Πνεύματος στη Χαϊδελβέργη. Ο τάφος της δεν έχει διατηρηθεί.

Οικογένεια
----------

Παντρεύτηκε πρώτα το 1583 τον Λουδοβίκο ΣΤ΄ εκλέκτορα του Παλατινάτου. Δεν απέκτησε απογόνους.

Το 1583 απεβίωσε ο Λουδοβίκος ΣΤ΄ και η Άννα έκανε δεύτερο γάμο το 1585 με τον Ερνέστο Φρειδερίκο μάργραβο του Μπάντεν-Ντούρλαχ. Δεν απέκτησε απογόνους.

Το 1604 απεβίωσε ο Ερνέστος Φρειδερίκος και το 1617 η Άννα παντρεύτηκε για δεύτερη φορά με τον Ιούλιο Ερρίκο των Βέττιν δούκα της Σαξονίας-Λάουενμπουργκ. Δεν είχε παιδιά.

Πηγές
-----

* Karin Tegenborg Falkdalen (2010). Vasadöttrarna (The Vasa Daughters). Falun: Historiska Media. ISBN 978-91-85873-87-6

Παραπομπές
----------

1. ↑  Darryl Roger Lundy: (Αγγλικά) *The Peerage*. p51384.htm#i513833. Ανακτήθηκε στις 9  Οκτωβρίου 2017.
2. ↑  (Αγγλικά) *Find A Grave*. Ανακτήθηκε στις 30  Αυγούστου 2019.
3. ↑  p51384.htm#i513833. Ανακτήθηκε στις 7  Αυγούστου 2020.
Τα **Apple Maps** (ή απλώς Maps) είναι μια διαδικτυακή υπηρεσία χαρτών που αναπτύχθηκε από την Apple Inc. Είναι η προεπιλεγμένη εφαρμογή χαρτών για iOS, iPadOS, macOS και watchOS. Παρέχει οδηγίες και εκτιμώμενες ώρες άφιξης για πλοήγηση αυτοκινήτων, πεζών και μέσων μαζικής μεταφοράς. Τα Apple Maps διαθέτουν επίσης τη λειτουργία Flyover, μια δυνατότητα που επιτρέπει στον χρήστη να εξερευνήσει ορισμένα πυκνοκατοικημένα αστικά κέντρα και άλλα σημεία ενδιαφέροντος σε ένα τρισδιάστατο τοπίο που αποτελείται από μοντέλα κτιρίων και κατασκευών.

Στις 19 Σεπτεμβρίου 2012, η Apple κυκλοφόρησε την υπηρεσία χαρτών σε iOS, αντικαθιστώντας τους Χάρτες Google ως την προεπιλεγμένη υπηρεσία χαρτογράφησης για τα λειτουργικά συστήματα της Apple. Στην αρχική κυκλοφορία, έλαβε μεγάλη κριτική από χρήστες και εφημερίδες για εσφαλμένες οδηγίες, έλλειψη υποστήριξης για χρήστες δημόσιων συγκοινωνιών και διάφορα άλλα σφάλματα και λάθη. Από την εισαγωγή της, η περαιτέρω ανάπτυξη λογισμικού αντιμετώπισε πολλές από αυτές τις επικρίσεις. Βέβαια, και χρόνια μετά, ακόμη πολλοί χρήστες προτιμούν τα Google Maps έναντι της πρότασης της Apple.

Παραπομπές
----------

1. ↑  Oreskovic, Alexei (2013-04-29). «Google Now comes to iPhone, challenging Siri» (στα αγγλικά). *Reuters*.. Ανακτήθηκε στις 2021-06-23.
2. ↑  «Apple Maps vs. Google Maps: Which One Is Best for You?». *Digital Trends* (στα Αγγλικά). 9 Μαρτίου 2021. Ανακτήθηκε στις 23 Ιουνίου 2021.
3. ↑  «Apple Maps: Οι χρήστες το προτιμούν έναντι του Google Maps». *Techblog*. 8 Δεκεμβρίου 2015. Ανακτήθηκε στις 23 Ιουνίου 2021.
Ο **Νίκος Χατζηαντωνίου** (γεννημένος στις 4 Ιουνίου 1961 στη Θεσσαλονίκη) είναι Έλληνας παλαίμαχος ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε σε κυρίως στον Άρη Θεσσαλονίκης και τον Απόλλων Καλαμαριάς.

Ποδοσφαιρική καριέρα
--------------------

Ο Χατζηαντωνίου ξεκίνησε το ποδόσφαιρο στην ομάδα της γενέτειράς του, στον **Απόλλωνα Ζαγκλιβερίου** από πολύ νεαρή ηλικία. Κλασικό εξτρέμ, ταχύτατος, διορατικός και πολύ ταλαντούχος αριστεροπόδαρος ποδοσφαιριστής γρήγορα διακρίθηκε στα γήπεδα της Α ΕΠΣΜ και το καλοκαίρι του 1979 μεταγράφηκε στην Άρη Θεσσαλονίκης. Πραγματοποίησε το ντεμπούτο του με την κίτρινη φανέλα στις 20 Ιανουαρίου 1980, στον εντός έδρας αγώνα της ομάδας του με τη Ρόδο (τελικό σκορ 2-0). 
Με τον Άρη αγωνίστηκε για έξι σεζόν, πραγματοποιώντας 122 συνολικά συμμετοχές σε όλες τις διοργανώσεις (107 συμμετοχές και 15 γκολ στο Πρωτάθλημα, 11 συμμετοχές και 2 γκολ στο Κύπελλο Ελλάδας και 4 συμμετοχές για τον θεσμό του Κυπέλλου ΟΥΕΦΑ). Έμεινε στη μνήμη των οπαδών του Άρη με το προσωνύμιο "Το Φτερό" λόγω της απίστευτης ταχύτητας ("σαν να περπατούσε στον αέρα") και της διεισδυτικότητάς του.

«Πληρώνοντας» όμως στην ουσία τις κακές διαπροσωπικές σχέσεις με τον τότε προπονητή της ομάδας, τον Αντώνη Γεωργιάδη, έμεινε ελεύθερος το Δεκέμβρη του 1984 από τον Άρη και μεταπήδησε στο γειτονικό Απόλλων Καλαμαριάς. Στην Καλαμαριά αγωνίστηκε μέχρι το 1988 και τη σεζόν 1989-90 συνέχισε την καριέρα του στον ΠΑΟΝΕ που αγωνιζόταν τότε στην Γ’ Εθνική.

Μετά το τέλος της αθλητικής του καριέρας του εντός των αγωνιστικών χώρων, ανέλαβε το πόστο του προπονητή στην ομάδα του Απόλλωνα Ζαγκλιβερίου.

Εθνικές ομάδες
--------------

Ο Χατζηαντωνίου διετέλεσε μέλος της Εθνικής Νέων, η κατέκτησε το Βαλκανικό Κύπελλο Νέων (1978)  καθώς και την πρόκριση στην τελική φάση του Ευρωπαϊκού Πρωταθλήματος Εθνικών Ομάδων (Νέων) που διεξήχθη στη Δυτική Γερμανία το 1981, σκοράροντας μάλιστα στον αγώνα της προκριματικής φάσης, Κύπρος-Ελλάδα 1-3. Επίσης υπήρξε μέλος, της Ελληνικής Ολυμπιακής ομάδας καθώς και της Ελληνικής Μεσογειακής ομάδας.

Παραπομπές
----------

1. ↑  Αναλαμβάνει ο Χατζηαντωνίου τον Απόλλων Ζαγκλιβερίου
2. ↑  Μακεδονία, 21/12/1978
3. ↑  Μακεδονία, 5/3/1981

Πηγές
-----

* Προφίλ Ν.Χατζηαντωνίου στο transfermarkt.com
* Προφίλ Ν.Χατζηαντωνίου στο oiassoitouareos.gr
Ο **Γιώργος Αλισάνογλου** (Καβάλα το 1975) είναι ποιητής, μεταφραστής και εκδότης (ιδρυτής των εκδόσεων Σαιξπηρικόν). Σπούδασε κοινωνιολογία και πολιτικές επιστήμες και έκανε μεταπτυχιακές σπουδές στις διεθνείς σχέσεις και στην κοινωνική πολιτική. Ζει στη Θεσσαλονίκη. Τον Νοέμβριο του 2005 ίδρυσε και από τότε διευθύνει τις εκδόσεις και το βιβλιοπωλείο Σαιξπηρικόν. Ποίησή του εχει μεταφραστεί σε πολλές γλώσσες, συμπεριλαμβάνεται σε ανθολογίες, ενώ έχει λάβει μέρος σε διάφορα φεστιβάλ και συμπόσια ποίησης στην Ελλάδα και στο εξωτερικό.

Βιβλιογραφία
------------

**Ποιητικές συλλογές**

*Άηχες κραυγές*, εκδ. Κατσάνος, 2001

*Ακάνθινη πόλη*, εκδ. Κατσάνος, 2006

*Συνέδριο Αναισθησιολογίας*, εκδ. Σαιξπηρικόν, 2007 (μαζί με τον Ν. Αργυρόπουλο και την Α. Χασάνδρα)

*Το παντζάρι και ο διάβολος*, εκδ. Τυπωθήτω – Λάλον ύδωρ, 2008

*Jesu Christiana – Μια μελλοντική προσευχή*, εκδ. Μαγικό κουτί, 2011

*ERO(S)» 7 βήματα / 7 λεύγες εντός*, εκδ. Σαιξπηρικόν, 2012

*Πρός αυτή την αλόγιστη κατεύθυνση*, eκδ. Σαιξπηρικόν, 2013 (μαζί με τον Δ. Δημητριάδη)

*Παιχνιδότοπος*, εκδ. Κίχλη, 2016 (δανική έκδοση *Legestue*, Det poetisk bureau, 2017, γαλλική έκδοση *Aire de jeux*, Desmos, 2018)

*Κυψέλες*, εκδ. Κίχλη, 2021

**Μεταφράσεις**

Charles Bukowski, *Ο Μπουκόβσκι για τον Μπουκόβσκι,* Σαιξπηρικόν, 2008

Jim Morrison, *Μια αμερικάνικη προσευχή*, Κατσάνος, 2007

*Madrugada*, Κατσάνος, 2005

*Pink Floyd: Is There Anybody Out There?* (συλλογικό έργο), μετάφραση και επιμέλεια, Κατσάνος, 2003

Παραπομπές
----------

1. ↑  data.nlg.gr/resource/authority/record279751.
2. ↑  «.:BiblioNet : Αλισάνογλου, Γιώργος». *www.biblionet.gr*. Ανακτήθηκε στις 26 Ιουνίου 2018.
3. ↑  «Γιώργος Αλισάνογλου, ένας ποιητής στην εποχή της κόλασης». *TVXS - TV Χωρίς Σύνορα*.. Ανακτήθηκε στις 2018-06-26.
4. ↑  «Συνοδοιπόροι στην ποίηση του κυβερνοχώρου - ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ». *ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ*. 2014-06-24.. Ανακτήθηκε στις 2018-06-26.
5. ↑  «Για τον «Παιχνιδότοπο» του Γιώργου Αλισάνογλου – γράφει η Σωτηρία Καλασαρίδου» (στα αγγλικά). *frear*. 2016-04-17.. Ανακτήθηκε στις 2018-06-26.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 253142496
* **ΕΒΕ**: 279751
* **AA**: 47859
* **BiblioNet**: **68171**
* LCCN: no2012106784
* ISNI: 0000 0003 7657 2470
* GND: 1052041124

 |

 |
Συντεταγμένες: 47°25′19.726″N 40°5′37.475″E﻿ / ﻿47.42214611°N 40.09374306°E﻿ / 47.42214611; 40.09374306

Η **Εκκλησία της Αγίας Τριάδας** (ρωσικά: Троицкая церковь‎‎
 ή Церковь Троицы Живоначальной) ήταν μια ρωσική ορθόδοξη εκκλησία στο Νοβοτσερκάσκ της περιφέρειας Ροστόφ της Ρωσίας.

Ιστορία
-------

Η πρώτη ξύλινη εκκλησία της Τριάδας κατασκευάστηκε στην πλατεία Τροΐτσκαγια (*Τριάδα*) το 1810. Μετά από μερικές δεκαετίες, το 1830, ο φράκτης της εκκλησίας κατέρρευσε.

 Άποψη του Νοβοτσερκάσκ, από τη νότια πλευρά του, η εκκλησία της Τριάδας μπορεί επίσης να τη δει κανείς εδώ
Το 1835, οι ενορίτες άρχισαν να απευθύνονται στις εκκλησιαστικές αρχές για την ανάγκη να χτιστεί μια πέτρινη εκκλησία. Το έργο μιας διώροφης πέτρινης εκκλησίας σχεδιάστηκε από τον αρχιτέκτονα Σέντοφ τον Ιανουάριο του 1845. Ωστόσο, το Κεντρικό Γραφείο Δημόσιων Κτιρίων και Σιδηροδρόμων της Αγίας Πετρούπολης έστειλε στο Νοβοτσερκάσκ το δικό του έργο της Εκκλησίας της Τριάδας. Η κυβέρνηση της πόλης αρνήθηκε και τα δύο έργα λόγω της μικρής χωρητικότητάς τους και αποφάσισε να δημιουργήσει ένα νέο. Ο αρχιτέκτονας Φόμιν, ο οποίος συνέταξε ένα έργο ενός τριμερούς, πεντάτρουλου, βυζαντινού ρυθμού ναού κλήθηκε να συντάξει ένα κατάλληλο έργο, το οποίο αργότερα ολοκληρώθηκε και εγκρίθηκε στις 2 Αυγούστου 1845.

Μόλις πέντε χρόνια αργότερα, στις 24 Ιουνίου 1850, με την ευλογία του Αρχιεπισκόπου Ντον και Νοβοτσερκάσκ, Ιωάννη Ντομπροζράκοφ, έγινε η πανηγυρική τοποθέτηση της πέτρινης εκκλησίας. Το 1856 η εκκλησία ολοκληρώθηκε. Εικόνες για το τέμπλο ζωγράφισαν οι ντόπιοι καλλιτέχνες Αντραλίον Ζολοτάρεφ και Μιχαήλ Γκόλμοφ. Ο καθαγιασμός του ναού της Τριάδας έγινε στις 30 Μαΐου 1859.

Τον Ιούνιο του 1869 ξεκίνησε η κατασκευή του πλινθόκτιστου καμπαναριού και της πέτρινης τραπεζαρίας. Μέχρι το 1896 υπήρχαν μόνο δύο βωμοί στην εκκλησία - ο κύριος (Τρόιτσκι) και ο νότιος (Βοζντβιζένσκι), το 1896 οργανώθηκε ο τρίτος, βόρειος (Ποκρόφσκι). Το 1897, κοντά στην εκκλησία άνοιξε ένα διώροφο κτήριο για ένα παρθεναγωγείο και σε ένα άλλο κτήριο υπήρχε ένα δημοτικό σχολείο.

Από το 1915, η Εκκλησία της Τριάδας του Νοβοτσερκάσκ ήταν με πέντε τρούλους, είχε ένα πέτρινο καμπαναριό και αποτελούνταν από δύο ορόφους. Ο κύριος τρούλος είχε κωνικό σχήμα με οκτώ παράθυρα. Οι σταυροί στα παρεκκλήσια της εκκλησίας ήταν σιδερένιοι, αλλά και επιχρυσωμένοι. Στην κάτω βαθμίδα του καμπαναριού υπήρχαν δέκα καμπάνες. Η τραπεζαρία της εκκλησίας της Τριάδας ήταν πολύ ευρύχωρη - 12 μέτρα μήκος, 8,5 μέτρα πλάτος και 9,6 μέτρα ύψος. Στην είσοδο της εκκλησίας στη δεξιά και αριστερή πλευρά ήταν οι χορωδίες.

Η Εκκλησία της Τριάδας έκλεισε στα μέσα της δεκαετίας του 1930 κατά τη διάρκεια μιας μαζικής αντιθρησκευτικής εκστρατείας. Λίγο μετά καταστράφηκε.

Παραπομπές
----------

1. 1 2  «Троицкая церковь – Энциклопедия Новочеркасска − Новочеркасск.net». *novocherkassk.net* (στα Ρωσικά). Ανακτήθηκε στις 24 Αυγούστου 2017.
Οι **Πράσινοι** είναι ελληνικό πολιτικό κόμμα που ιδρύθηκε το 2020. Αποτελεί συνεργασία κομμάτων, κινήσεων και προσωπικοτήτων του χώρου της πολιτικής οικολογίας, στην οποία συμμετέχουν μεταξύ άλλων οι Πράσινοι - Αλληλεγγύη και το Κόμμα Πειρατών Ελλάδας.

Ιστορικό
--------

Μετά την απόφαση των Οικολόγων Πρασίνων να συμμετάσχουν στα ψηφοδέλτια του ΣΥ.ΡΙΖ.Α. στις εθνικές εκλογές του 2019, πραγματοποιήθηκαν διεργασίες μεταξύ κινήσεων και στελεχών του οικολογικού χώρου που κατά καιρούς είχαν αποχωρήσει ή αποστασιοποιηθεί από τους Οικολόγους Πράσινους, με σκοπό την αυτόνομη κάθοδο οικολογικού συνδυασμού στις εκλογές. Όμως, εξαιτίας του στενού χρονικού περιθωρίου, η κάθοδος στις εκλογές δεν κατέστη δυνατή.

Παρ' όλα αυτά, οι διεργασίες με στόχο τη δημιουργία ενός ενωτικού πράσινου κόμματος συνεχίστηκαν, με την πραγματοποίηση πανελλαδικής συνδιάσκεψης το Νοέμβριο του 2019. Στη συνδιάσκεψη, στην οποία συμμετείχαν και οι πρώην ευρωβουλευτές Μιχάλης Τρεμόπουλος και Νίκος Χρυσόγελος, αποφασίστηκε, τελικά, η ίδρυση ενωτικού και αυτόνομου κόμματος με την επωνυμία *Πράσινοι*.

Το Ιδρυτικό Συνέδριο των Πρασίνων είχε αρχικά προγραμματιστεί για το Φεβρουάριο του 2020. Ωστόσο, λόγω της πανδημίας του κορωνοϊού πραγματοποιήθηκε μέσω διαδικτύου το Μάρτιο. Στη διαδικασία συμμετείχαν οι Πράσινοι - Αλληλεγγύη, το Κόμμα Πειρατών Ελλάδας, άλλες οικολογικές οργανώσεις και προσωπικότητες του χώρου. Το συνέδριο ενέκρινε το καταστατικό και τις προγραμματικές θέσεις, ενώ εξέλεξε και τα μέλη του Συμβουλίου και της Γραμματείας του κόμματος. Συνεκπρόσωποι ορίστηκαν ο Ευάγγελος Αστυρακάκης και η Αλία Παπαγεωργίου.

Το Φεβρουάριο του 2022 πραγματοποιήθηκε το 2ο συνέδριο του κόμματος. Συνεκπρόσωποι εκλέχθηκαν η Βασιλική Γραμματικογιάννη και ο Μιχάλης Τρεμόπουλος.

Συμμετέχοντα κόμματα και κινήσεις
---------------------------------

Στους Πράσινους συμμετέχουν τα ακόλουθα κόμματα/κινήσεις:

| Κόμμα | Ιδεολογία | Επικεφαλής |
| --- | --- | --- |
|  | Πράσινοι - Αλληλεγγύη | Πολιτική οικολογία | Νίκος ΧρυσόγελοςΌλγα Θεοδωρικάκου |
|  | Οικολογικό Δίκτυο | Πολιτική οικολογία | Γιάννης Παρασκευόπουλος |
|

Παραπομπές
----------

1. ↑  Μέσω διαδικτύου το ιδρυτικό συνέδριο του Πράσινου κόμματος Ελλάδας
2. ↑  «Εκλογική συμπόρευση με τον ΣΥΡΙΖΑ αποφάσισαν οι Οικολόγοι Πράσινοι». Αρχειοθετήθηκε από το πρωτότυπο στις 28 Δεκεμβρίου 2019. Ανακτήθηκε στις 23 Νοεμβρίου 2020.
3. ↑  Oι Πράσινοι στις εθνικές εκλογές
4. ↑  «Δεν θα κατέβουν στις εκλογές της 7ης Ιουλίου οι Πράσινοι». Αρχειοθετήθηκε από το πρωτότυπο στις 21 Οκτωβρίου 2021. Ανακτήθηκε στις 23 Νοεμβρίου 2020.
5. ↑  Πράσινοι: Συνδιάσκεψη τον Νοέμβρη με στόχο ένα νέο ενωτικό κόμμα
6. ↑  Χρυσόγελος-Τρεμόπουλος ιδρύουν νέο κόμμα οικολόγων
7. ↑  «Ιδρύεται το νέο ενωτικό κόμμα των Πράσινων». Αρχειοθετήθηκε από το πρωτότυπο στις 4 Δεκεμβρίου 2021. Ανακτήθηκε στις 23 Νοεμβρίου 2020.
8. ↑  Ιδρύουν κόμμα οι Πράσινοι στην Ελλάδα
9. ↑  Πράσινοι: Προχωρά η ίδρυση κόμματος - Τον Φεβρουάριο το συνέδριο
10. ↑  Μέσω διαδικτύου το ιδρυτικό συνέδριο του Πράσινου κόμματος Ελλάδας
11. ↑  Ενισχυμένοι οι «Πράσινοι» μετά το Συνέδριο - Οι προτάσεις τους

Εξωτερικοί σύνδεσμοι
--------------------

* Επίσημη ιστοσελίδα
Συντεταγμένες: 52°22′N 4°32′E﻿ / ﻿52.367°N 4.533°E﻿ / 52.367; 4.533

Το **Ζάντβορτ** (ολλανδικά: *Zandvoort*) είναι δήμος στην επαρχία της Βόρειας Ολλανδίας, στην Ολλανδία. Είναι ένα από τα σημαντικότερα παραλιακά θέρετρα της Ολλανδίας, λόγο των μεγάλων μεγάλη αμμωδών παραλιών. Συνορεύει με τους αμμόλοφους του Εθνικού Πάρκου Zuid-Kennemerland και τους αμμόλοφους ύδρευσης του Άμστερνταμ. Φιλοξενεί το Ολλανδικό Γκραν Πρι της Φόρμουλα 1 στην πίστα της, το Circuit Zandvoort.

Ο δήμος επεκτείνεται και στο χωριό του Μπέντβλεντ, είχε πληθυσμό 16.954 κατοίκους το 2017. Ένα τμήμα γυμνιστών της παραλίας ξεκινά περίπου 2 χιλιόμετρα νότια, με έξι εστιατόρια, το οποίο εκτείνεται χιλιόμετρα περαιτέρω.

Ιστορία
-------

Τοπογραφικός χάρτης του Ζάντβορτ, 2014
Το Ζάντβορτ από αέρος
Το Ζάντβορτ είναι γνωστό ότι υπήρχε το 1100, που ονομάζεται Sandevoerde. Μέχρι το 1722 η περιοχή ήταν υπό τον έλεγχο των Λόρδων του Μπρεντερόντ. Το χωριό εξαρτιόταν από το ψάρεμα για πολλούς αιώνες μέχρι τον 19ο αιώνα, όταν άρχισε να μεταμορφώνεται σε παραθαλάσσιο θέρετρο, ακολουθώντας το πρότυπο που έθεσαν παρόμοιες πόλεις στο Ηνωμένο Βασίλειο. Το 1828 εγκαινιάστηκε το πρώτο θέρετρο. Στη συνέχεια, πολλά αξιόλογα άτομα θα επισκέπτονταν το Ζάντβορτ, συμπεριλαμβανομένης της Ελισάβετ της Βαυαρίας το 1884 και το 1885. Στα μέσα του ίδιου αιώνα, ξεκίνησε η καλλιέργεια πατάτας στους αμμόλοφους.

Το 1881 άνοιξε ο σιδηροδρομικός σταθμός κοντά στην ακτή και ακολούθησε σύνδεση με το τραμ με το Χάρλεμ το 1899, γεγονός που αύξησε σημαντικά τον παραλιακό τουρισμό. Το 1905 μια από τις πρώτες ολλανδικές φανταστικές ταινίες γυρίστηκε στην πόλη, το **De mésaventure van een Fransch heertje zonder pantalon aan het strand te Zandvoort**. Κατά τη διάρκεια του Β' Παγκοσμίου Πολέμου, το Ζάντβορτ υπέστη σοβαρές ζημιές. Στις 23 Μαΐου 1942, η πρόσβαση στην παραλία δεν επιτρεπόταν πλέον και αρκετούς μήνες αργότερα η πόλη εκκενώθηκε σχεδόν πλήρως. Θέρετρα και λεωφόροι κατεδαφίστηκαν για να ανοίξουν ο δρόμος για τις παράκτιες οχυρώσεις του Τείχος του Ατλαντικού.

Μετά τον πόλεμο, η ανάπτυξη της πόλης επιταχύνθηκε, ταιριάζοντας με την ανάπτυξη του τουρισμού. Το 1948 κατασκευάστηκε το Circuit Zandvoort, το οποίο φιλοξενούσε το Γκραν Πρι της Ολλανδίας για αρκετές δεκαετίες, μέχρι το 1985. Το GP της Ολλανδίας επέστρεψε το 2021, στο Παγκόσμιο πρωτάθλημα Φόρμουλα 1 (2021). Το Ζάντβορτ εξακολουθεί να είναι ένα σημαντικό θέρετρο στην Ολλανδία, όπου σχεδόν το ήμισυ του συνόλου της απασχόλησης σχετίζεται με τον τουρισμό. Το De Eerste Trein Naar Zandvoort ("First train to Zandvoort") του Ολλανδού τραγουδιστή Willem Duyn, βασισμένο στο πρότυπο του αμερικανικού τραγουδιού Chattanooga Choo Choo, ήταν επιτυχία το καλοκαίρι του 1983.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 45945. Ανακτήθηκε στις 6  Αυγούστου 2018.
2. ↑  gemeentegeschiedenis.nl.
3. ↑  *register of public bodies*. Ανακτήθηκε στις 21  Ιανουαρίου 2023.
4. ↑  «Kerncijfers wijken en buurten 2021». *Statistics Netherlands*. 6  Αυγούστου 2021.

Εξωτερικοί Σύνδεσμοι
--------------------

* Επίσημος ιστότοπος
Ο **Σπύρος Αστερίου** είναι σύγχρονος Έλληνας ποιητής και νομικός. 

Κατάγεται από την Κέρκυρα.

Βιογραφικό
----------

Γεννήθηκε στην Περίθεια της Κέρκυρας, ένα χωριό στο βόρειο τμήμα του νησιού, απέναντι από την Αλαβανία. Αφού τελείωσε τις γυμνασιακές του σπουδές στην Πόλη της Κέρκυρας, εγκαταστάθηκε στην Αθήνα όπου σπούδασε Πολιτικές Επιστήμες και Νομικά στο Πάντειο Πανεπιστήμιο και στο Εθνικό και Καποδιστριακό Πανεπιστήμιο αντίστοιχα. Εργάστηκε στο υπουργείο Ανάπτυξης μέχρις ότου αποχώρησε (έτος 2009) με συνταξιοδότηση. 

Το περιεχόμενο των έργων του, το οποίο βασίζεται σε προσωπικά βιώματα αλλά και σε φιλοσοφικές αναλύσεις και θεωρίες, χωρίς συχνά να λείπουν οι ιστορικές αναφορές, διατυπώνεται με στίχους που έχουν ιδιαίτερη λυρική χροιά, επαναλαμβανόμενο ρυθμό και τεχνική. 

Τα έργα τα οποία αντλούν τα θέματα τους από το σύγχρονο και το επίκαιρο κατατάσσονται στην κατηγορία της σύγχρονης λυρικής ποίησης.

Μέχρι και σήμερα, έχουν εκδοθεί 3 ποιητικές συλλογές από τον Εκδοτικό Οίκο Λιβάνη.

Ζει με την οικογένεια του στην Αθήνα.

Έργα
----

1. Αμαξοστοιχία Ευρώπη, Εκδόσεις Λιβάνη, 2014
2. Καρτερώντας την άνοιξη, Εκδόσεις Λιβάνη, 2017
3. Η αλήθεια φτερούγισε πάνω από τη θάλασσα, Εκδόσεις Λιβάνη, 2020

  



|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 312886
* **BiblioNet**: **110003**

 |

 |
Το **CP/M,** αρχικά ως **Control Program/Monitor** (*Πρόγραμμα ελέγχου / επίβλεψης*) και αργότερα **Control Program for Microcomputers** ( *Πρόγραμμα ελέγχου για Μικροϋπολογιστές*), είναι λειτουργικό σύστημα για την ευρεία αγορά που δημιουργήθηκε το 1974 για μικροϋπολογιστές Intel 8080/85 από τον Gary Kildall της Digital Research, Inc. Αρχικά περιορίστηκε σε μονή διεργασία σε επεξεργαστές 8-bit και όχι περισσότερο από 64 kilobytes μνήμης, οι νεότερες εκδόσεις του CP/M πρόσθεσαν παραλλαγές πολλών χρηστών και μετακινήθηκαν σε επεξεργαστές 16-bit.

Ο συνδυασμός CP/M και επεξεργαστές με δίαυλο S-100 ήταν χαλαρά σχεδιασμένος στο MITS Altair, ένα πρώιμο πρότυπο στη βιομηχανία μικροϋπολογιστών. Αυτή η πλατφόρμα υπολογιστών χρησιμοποιήθηκε ευρέως στις επιχειρήσεις μέχρι τα τέλη της δεκαετίας του 1970 και στα μέσα της δεκαετίας του 1980. Το CP/M αύξησε το μέγεθος της αγοράς τόσο για το υλικό όσο και για το λογισμικό μειώνοντας σημαντικά τον απαιτούμενο προγραμματισμό για την εγκατάσταση μιας εφαρμογής σε έναν υπολογιστή νέου κατασκευαστή. Ένας σημαντικός μοχλός καινοτομίας λογισμικού ήταν η έλευση (συγκριτικά) χαμηλού κόστους μικροϋπολογιστών που εκτελούσαν CP/M, καθώς ανεξάρτητοι προγραμματιστές και χάκερ τους αγόρασαν και μοιράστηκαν τις δημιουργίες τους σε ομάδες χρηστών. Το CP/M εκτοπίστηκε από το DOS αμέσως μετά την εισαγωγή του IBM PC το 1981.

Παραπομπές
----------

1. ↑  Error: Unable to display the reference properly. See the documentation for details.

Εξωτερικοί σύνδεσμοι
--------------------

* Ο ανεπίσημος ιστότοπος CP/M (ιδρύθηκε από τον Tim Olmstead) - Περιλαμβάνει τον πηγαίο κώδικα
* Η αρχική σελίδα του Gaby Chaudry για CP / M και Ιστορικό υπολογιστή - περιλαμβάνει υλικό ZCPR
* Κεντρική σελίδα CP / M - Ιστοσελίδα τεχνικών πληροφοριών του John C. Elliott
* Εσωτερικά CP / M - Εσωτερικά CP / M
* Σελίδα ψηφιακής έρευνας CP / M του MaxFrame
* CP/M στο Curlie
* 
* Πώς να μεταφέρετε δισκέτες CP / M
Ο **Ιωάννης Γιαννικάκης**, γνωστότερος ως **Γιαννικοδάσκαλος** (1864 - 1917) ήταν Έλληνας σατιρικός και λαϊκός ποιητής από την Ιεράπετρα.

Βιογραφία
---------

Γεννήθηκε στην Ιεράπετρα. Εργάστηκε ως δάσκαλος και ως συμβολαιογράφος (από το 1894 και μετά). Τα έργα του είναι γραμμένα στο γλωσσικό ιδίωμα της Ανατολικής Κρήτης.
Η σάτιρά του επικεντρωνόταν στην πολιτική της εποχής του και τους εκπροσώπους της, αλλά και στους ίδιους του τους συγγενείς. 
Από τα γνωστότερα έργα του είναι η "Καλαμαυκιάδα", στο οποίο υμνεί ανάμεσα στα άλλα τα βουνά και το φυσικό τοπίο της Καλαμαύκας.

Πέθανε το 1917.

Παραπομπές
----------

1. ↑  Συλλογικό έργο, Κρήτη, Το Αφιέρωμα, Βιογραφίες, τ. 9, σελ. 48, εκδ. οίκος Αρσινόη, Αθήνα 1985.
2. ↑  Βιογραφικές πληροφορίες
3. ↑  Γεώργιος Μαρκόπουλος, "Γεράπετρος και Γεραπετρίτες", Μορφωτική Στέγη Ιεράπετρας, Ιεράπετρα 2002, σελ. 141.
4. ↑  Νίκος Πετάσης, ΚΑΛΑΜΑΥΚΑ Αρχειοθετήθηκε 2016-03-05 στο Wayback Machine. Νέα Κρήτη, ηλεκτρονική έκδοση, ανάκτηση 22-11-2015.
Να μη συγχέεται με Μεγλουτόλη.

Η **μιγλιτόλη** είναι ένα χορηγούμενο από το στόμα αντιδιαβητικό φάρμακο που δρα αναστέλλοντας την ικανότητα του οργανισμού του ασθενούς να διασπά τους σύνθετους υδατάνθρακες σε γλυκόζη. Χρησιμοποιείται κυρίως στον σακχαρώδη διαβήτη τύπου 2 για την καθιέρωση μεγαλύτερου γλυκαιμικού ελέγχου αποτρέποντας την πέψη υδατανθράκων (όπως δισακχαρίτες, ολιγοσακχαρίτες και πολυσακχαρίτες) σε μονοσακχαρίτες που μπορούν να απορροφηθούν από το σώμα.

Η μιγλιτόλη και άλλα δομικά σχετιζόμενα ιμινοσάκχαρα, αναστέλλουν τα ένζυμα γλυκοσιδικής υδρολάσης που ονομάζονται άλφα-γλυκοσιδάσες. Δεδομένου ότι η μιγλιτόλη δρα εμποδίζοντας την πέψη των υδατανθράκων, μειώνει τον βαθμό της μεταγευματικής υπεργλυκαιμίας. Πρέπει να λαμβάνεται κατά την έναρξη των κύριων γευμάτων για να έχει το μέγιστο αποτέλεσμα.  Η επίδρασή της θα εξαρτηθεί από την ποσότητα των μη μονοσακχαριτών υδατανθράκων στη διατροφή ενός ατόμου.

Σε αντίθεση με την ακαρβόζη (άλλος αναστολέας της άλφα-γλυκοσιδάσης), η μιγλιτόλη απορροφάται συστηματικά, ωστόσο δεν μεταβολίζεται και απεκκρίνεται από τα νεφρά.

Παραπομπές
----------

1. ↑  «Migliotl: MedlinePlus Drug Information». *MedlinePlus*. National Institutes of Health. 1 Σεπτεμβρίου 2010. Ανακτήθηκε στις 13 Απριλίου 2013.
2. ↑  «Glyset (miglitol) tablets label - Accessdata FDA» (PDF). *Drugs@FDA*. U.S. Food and Drug Administration. Αυγούστου 2012. Ανακτήθηκε στις 13 Απριλίου 2013.
Η Αρχαία Αγορά της Αθήνας ένας από τους δύο σημαντικότερους τόπους ανασκαφών της Αμερικανικής Σχολής Κλασικών Σπουδών στην Αθήνα
Η **Αμερικανική Σχολή Κλασικών Σπουδών στην Αθήνα** (αγγλικά: The American School of Classical Studies at Athens) είναι ένα από τα 17 ξένα ινστιτούτα που λειτουργούν στην Ελλάδα. Ιδρύθηκε το 1881 και σκοπό του έχει τη συστηματική μελέτη του ελληνικού πολιτισμού από την αρχαιότητα έως σήμερα.

Η Αμερικανική Σχολή είναι ένας ερευνητικός και εκπαιδευτικός φορέας. Κατά τη διάρκεια ετήσιων και θερινών προγραμμάτων φέρνει προπτυχιακούς, μεταπτυχιακούς σπουδαστές και δασκάλους σε ανασκαφές αρχαιολογικών χώρων από μεγάλο αριθμό πανεπιστημίων και κολεγίων της Βόρειας Αμερικής.

Έχει δύο βιβλιοθήκες, τη Βιβλιοθήκη Blegen, η οποία έχει βιβλία για κλασικές σπουδές και τη Γεννάδειο Βιβλιοθήκη (ιδρύθηκε το 1926) και ένα εργαστήριο, το Εργαστήριο Wiener (ιδρύθηκε το 1992) για την ανάλυση ανθρώπινων και ζωικών σκελετικών καταλοίπων, τη μελέτη παλαιοπεριβάλλοντος και τη γεωαρχαιολογία.

Από την Αμερικανική Σχολή γίνονται ανασκαφές στην Αρχαία Κόρινθο από το 1896 και στην Αρχαία Αγορά της Αθήνας από το 1931, καθώς επίσης και σε άλλες τοποθεσίες σε συνεργασία με το Υπουργείο Πολιτισμού.

Κατά την περίοδο της κατοχής
----------------------------

Μετά από την κατάληψη της Ελλάδας από τα ναζιστικά στρατεύματα, το 1941, διευθυντής της ανέλαβε ο Αμερικανός αρχιτέκτονας G. Ph. Stevens, ο οποίος κατέβαλε μεγάλες προσπάθειες για τη διάσωση των εκθεμάτων της. Τα κτίρια της Σχολής αρχικά παραχωρήθηκαν στην πρεσβεία της (ουδέτερης) Ελβετίας, κατόπιν δε στον Ερυθρό Σταυρό της επίσης ουδέτερης Σουηδίας, για να μετατραπούν σε νοσοκομείο. Σε αυτό, ο Stevens εκτελούσε χρέη ακόμη και νοσοκόμου, με σκοπό να εποπτεύει καλύτερα τους χώρους του ιδρύματος. Έργα του, εκείνο το διάστημα, είναι η δημιουργία των ομοιωμάτων της Ακρόπολης αλλά και της Αρχαίας Αγοράς με τη συνδρομή των καλλιτεχνών Θεοχάρη και Μαμέλη. Η Σχολή υπάγονταν στην Γερμανική Υπηρεσία "Γραφείο Προστασίας Έργων Τέχνης" (Referat Kunstschutz) υπό την διεύθυνση του καθηγητή κλασικής αρχαιολογίας Wilhelm Kraiker (1899 - 1987), ο οποίος, συχνά, παράβλεπε διάφορες ατασθαλίες των υφισταμένων του.

Εκδίδει δυο περιοδικά: το επιστημονικό περιοδικό *Hesperia* (τέσσερις φορές το χρόνο από το 1932) και το περιοδικό *άkoue* (δύο φορές το χρόνο για διανομή στους αποφοίτους και φίλους της Σχολής).

Αναφορές
--------

1. 1 2 3  *GRID Release 2018-02-08*. 8  Φεβρουαρίου 2018. grid.446475.0.
2. ↑  grid.446475.0.
3. ↑  «ROR Data» 16  Φεβρουαρίου 2023.
4. 1 2  H Αμερικανική Σχολή Κλασικών Σπουδών στην Αθήνα Αρχειοθετήθηκε 2009-08-30 στο Wayback Machine. ανακτήθηκε στις 29 Αυγ. 2009
5. ↑  Απόστολος Λακασάς, στο φύλλο της εφημερίδας *Η Καθημερινή* με ημερομηνία 28 Οκτωβρίου 2020, στήλη "Το Θέμα", σελ. 3: "Κράτησαν ζωντανό ότι τους είχε ανατεθεί"